Hanty-Mansijsk
Hanty-Mansijsk (, hantiksi Ёмвош, Ёмвоҷ, mansiksi Абга) on Hanti-Mansian autonomisen piirikunnan pääkaupunki Länsi-Siperian alangolla Venäjällä. Kaupunki sijaitsee Irtyšin varrella 15 kilometriä Irtyšin ja Obin yhtymäkohdasta,[1] noin 2900 kilometriä Moskovasta itään. Hanty-Mansijsk on Venäjän öljyntuotannolle keskeisimmän piirikunnan vauras hallintokeskus. Kaupunkia on rakennettu ja sen asukasluku kasvanut merkittävästi 2000-luvulla. Se pyrkii kehittymään erääksi Länsi-Siperian talous-, kulttuuri- ja urheilukeskuksista.[2]
Hanty-Mansijskin ilmasto on mantereinen ja sitä kuvaa pitkä, ankara talvi. Tammikuun keskilämpötila on −18 – −23 °C, ja heinäkuun 16–19 celsiusastetta. Sadetta saadaan keskimäärin noin 500 mm vuodessa.[1]
Kaupungin paikalla oli aikoinaan Samarovo-niminen linnoitettu ostjakkikylä, josta löytyy historiallinen maininta vuodelta 1582.[3] Talvella 1583 kasakkapäällikkö Jermak, joka oli Stroganovien kauppiassuvun toimeksiannosta hyökännyt Siperian kaanikuntaan ja valloittanut etelämpänä Irtyšin varrella sijainneen Kašlykin (Sibir) kaupungin kesällä 1582, lähetti kasakkaosaston pohjoiseen kohti joen alajuoksua. Ohitettuaan Irtyšin sivujokien Kondan ja Pelymin vogulien maat, kasakkajoukko kohtasi Samarovon asutuksen suojamuurit. Kasakkojen hyökkäys talvella yllätti ostjakkiasukkaat ja heidän johtajansa, arvostettu ruhtinas Samar menehtyi. Samarovolaiset antautuivat.[4]
Vuonna 1637 tsaari Mikael Romanovin käskystä paikalle perustettiin kauppapaikka (Samarovski Jam). Vuonna 1708 paikkakunta liitettiin osaksi Pietari Suuren perustamaa Siperian kuvernementtia.[5]
Rooli hallinnollisena keskuksena sai alkunsa, kun vuonna 1930 paikalle perustettiin Ostjako-Vogulsk-niminen työläisasutus Ostjakkien ja vogulien kansallisen piirikunnan keskukseksi. Nykyisen nimensä se sai 1940. Vuonna 1950 siihen liitettiin silloinen naapurikylä Samarovo ja asutuksesta tuli kaupunki.[2][1]
Aluehallinnossa piirikunnan pääkaupunki muodostaa oman Hanty-Mansijskin kaupunkipiirin, mutta kaupunki toimii myös ympäröivän Hanty-Mansijskin piirin hallintokeskuksena. Kaupunki on kasvanut nopeasti 2000-luvulla. Vuonna 2002 siellä oli noin 53000 asukasta.[6] Vuoden 2010 väestönlaskenta antoi kaupungin asukasluvuksi jo 80151 asukasta. Ympäröivässä Hanty-Mansijskin piirissä asui tuolloin 19 362 henkeä.[7]
VuosiHanty-Mansijskin asukasluku1939[1]75001959[8]206771970[9]248151979[10]282661989[11]344622002[12]539532010[7]80151
Kaupunki sijaitsee Obin mahtavan Irtyš-haaran suulla. Joet toimivat yhä tärkeänä liikenneväylänä piirikunnassa. Kaupungissa on keskeinen matkustajasatama ja useita tavaraliikenteen laitureita. Kaupunkiin johtaa maantie Tobolskista Pyt-Jahin kautta. Rautatieyhteyttä ei ole; lähin rautatieasema on idässä Pyt-Jahissa noin 250 kilometrin päässä.[13] Vuonna 2004 Hanty-Mansijskin kohdalle valmistui Irtyšin ylittävä 1315,9 metriä pitkä silta.[14] Kaupungista on tieyhteys myös Njaganiin lännessä, mistä voi jatkaa maanteitse miljoonakaupunki Jekaterinburgiin. Hanty-Mansijskin lentoasema kuuluu piirikunnan keskeisimpiin lentokenttiin.[13]
Vuonna 2008 hyväksytyn Venäjän rautateiden pitkänajan strategiaohjelman mukaan uusi, sosiaalisesti tärkeänä pidetty rautatieyhteys pyritään aikavälillä 2016–2030 rakentamaan Hanty-Mansijskiin kaakosta, Neftejuganskin piirin Salymin rautatieasemalta lähtien.[15]
Kaupungin nähtävyyksiin kuuluvat muun muassa Geologia-, öljy- ja kaasumuseo, kansallinen museokeskus Luonto ja ihminen (eli Ihmisen ja luonnon museo) sekä kansantieteellinen, hantien ja mansien perinteitä esittelevä ulkoilmamuseoalue Torum Maa.[16][1]
Korkea-asteen opetusta antaa Hanty-Mansijskissa toimiva Jugran valtionyliopisto.[16]
Kaupungin eteläosassa on näköalapaikka Irtyš-joelle, ja tällä Samorovon mäellä korkea, osin lasinen muistomerkki.[1]
Merkittävimpiä urheilun suorituspaikkoja Hanty-Mansijskissa ovat 2–3 kilometriä ydinkeskustan eteläpuolella sijaitsevat yleisurheiluareena Jugra-atletiks, ampumahiihtokeskus ja Jugra-jäähalli. Kaupungin jääkiekkojoukkue Jugra pelaa KHL:ssä. Ampumahiihtäjä Svetlana Sleptsova on syntynyt ja varttunut Hanty-Mansijskissa.
Hanty-Mansijskissa käydään ampumahiihdon maailmancupin osakilpailuja, ja siellä on järjestetty lajin MM-kilpailut vuosina 2003 ja 2011.[17]
Kaupungissa pelattiin myös vuoden 2010 shakkiolympialaiset sekä shakin maailmancup vuosina 2005 ja 2007.
{{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}}
{{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}} (strana.ru)
{{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}} (ugra.travel)
{{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}} (museum.ru)
{{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}} (ugramuseum.ru)
{{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}} (museum.ru)
{{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}} (ikz.ru)
Transclusion error: {{En}} is only for use in File namespace. Use {{lang-en}} or {{en icon}} instead. {{Country data {{{1}}}
| flaglink/core | variant = | size = | name = | altlink =national rugby union team | altvar =rugby union}} (ugrafashion.ru)